# Eugène Ionesco

### Izvor: Wikipedija

Eugène Ionesco

Eugène Ionesco (Slatina, 26. prosinca 1912. - Pariz, 28. ožujka 1994.), francuski dramatičar rumunjskog porijekla

Studirao je u Bukureštu, a 1938. godine definitivno se nastanio u Parizu. Klasičnom poimanju teatra suprotstavljao je svoj antiteatar: odbacuje svaku akciju tradicionalne podjele i sheme. Briše granice između realnog i fantastičnog, komičnog i tragičnog.

## [uredi] Avangardni stil

Čovjek avangarde je poput neprijatelja u samoj unutrašnjosti grada koji strastveno želi upropastiti, protiv kojega se buni, jer kao i vladavina, tako je i ustaljeni oblik izražavanja također oblik tlačenja. Čovjek avangarde je protivnik postojećeg sustava. Ta Ionescova misao o avangardi kao slobodi, izrečena 1959. godine, objašnjava mnogo toga o njegovoj životnoj filozofiji i stvaralačkoj poetici, o kazalištu apsurda. Ionescove parabole nisu proizvod buntovne imaginacije nego rezultat promatranja raspada stvarnog svijeta.

U Ćelavoj pjevačici, jednoj od najpoznatijih i najizvođenijih svojih drama, obrađuje temu o dvojbenosti ljudske individualnosti i nemogućnosti komuniciranja. Ionescovi likovi govore uopćenim klišejiziranim rečenicama, koje, ispražnjene od značenja, završavaju u potpunom besmislu. Problemi jezika, odnosno zvučnih privida lišenih smisla, Ionesco razmatra i u drugim dramama - Lekciji, Stolicama, Žrtvama dužnosti, Amedee ili kako se osloboditi. U drami Nosorog, objavljenoj 1960. godine, koja se izvodila u Teatru Odeon i režirao ju je znameniti Jean Luis Barrault, Ionesco proces riječi zamjenjuje procesom ideja. Kralj umire, drama je samoće i tjeskobe pred smrću, a Žeđ i glad, koja se izvodila u Comedie Francaise, podruguje se tek ponečem.

Djela :

- "Ćelava pjevačica"
- "Stolice"
- "Nosorog"
- "Kralj umire"
- "Leteći pješak"

Dobavljeno iz "http://hr.wikipedia.org../../../e/u/g/Eug%C3%A8ne_Ionesco_27bb.html"

Kategorije: Francuski književnici | Biografije, Rumunjska

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Magyar
- Italiano
- 日本語
- ქართული
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Svenska
- Türkçe